Et af Flyvevåbnets Challenger-fly, der har base i Aalborg, havde torsdag tekniske problemer på vej mod Grønland. Derfor måtte flyet returnere til Danmark for at sikkerhedslande. Flyet havde problemer med landingsstellet, oplyste vagtchef Jess Falberg fra Nordjyllands Politi til TV2 Nord. Flyet skulle have landet i Aalborg, hvor det har base, men blev omdirigeret til Flyvestation Karup, da der er et længere asfaltstykke at bremse på der. Det oplyser pressevagt Lars Skjoldan fra Forsvarskommandoen til TV2 Nord. Fem passagerer ombord Midt- og Vestjyllands Politi oplyste på Twitter, at der var fem passagerer ombord på flyet. Klokken 17.52 skrev Midt- og Vestjyllands Politi på Twitter , at flyet var landet i god behold. Forsvaret oplyser, at Challenger-flyet var på vej til Grønland, men måtte vende tilbage til Danmark på grund af de tekniske problemer.

Opsummering:
Challenger-fly med fem passagerer ombord havde problemer med landingsstellet og måtte sikkerhedslande.